
Parlamentul  României

Camera  Deputaţilor
Comisia pentru sănătate şi familie                       Comisia pentru apărare, ordine publică şi  

                                                                                      siguranţă naţională

          Nr. 28/191/2012



       Nr. 32/101/2012
Bucureşti, 27 septembrie 2012

         PLx 45/2012
BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra  proiectului de Lege privind aprobarea Ordonanţei de urgenţă a Guvernului nr. 105/2011 pentru modificarea art.1 din Legea nr. 143/2000 privind prevenirea şi combaterea traficului şi consumului ilicit de droguri, precum şi a art. 8 din Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, trimis Comisiei pentru sănătate şi familie şi Comisiei pentru apărare, ordine publică şi siguranţă naţională pentru examinare, pe fond, cu adresa nr. PL.x- 45, din 10 aprilie 2012.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,




PREŞEDINTE,

          Rodica Nassar                                  Costică Canacheu


                      Costică Canacheu

Bucureşti, 27 septembrie 2012

         PLx 45/2012
RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 105/2011 pentru modificarea art.1 din Legea nr. 143/2000 privind prevenirea şi combaterea traficului şi consumului ilicit de droguri, precum şi a art. 8 din Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope (PLx 45/2012)
 În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru sănătate şi familie şi Comisia pentru apărare, ordine publică şi siguranţă naţională au fost sesizate spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 105/2011 pentru modificarea art.1 din Legea nr. 143/2000 privind prevenirea şi combaterea traficului şi consumului ilicit de droguri, precum şi a art. 8 din Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, trimis cu adresa nr. PL.x- 45, din 10 aprilie 2012, înregistrat sub nr.28/29/11 aprlie 2012, respectiv nr. 32/101 din 12 aprilie 2012.
La întocmirea prezentului Raport comun, în conformitate cu art.97 din Regulamentul Camerei Deputaţilor, Comisiile au avut în vedere:

· avizul favorabil al Consiliului Legislativ ( nr. 1105 din 19.10. 2011) cu observaţii şi propuneri;

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/55 din 18 aprile 2012);

· avizul favorabil al Comisiei juridice, de disciplină şi imunităţi ( PLx 45/2012 din 14 iunie 2012)

Proiectul de lege are ca obiect de reglementare modificarea art.1 lit. a) din Legea nr. 143/2000 privind prevenirea şi combaterea traficului şi consumului ilicit de droguri, precum şi a art. 8 din Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, în sensul eliminării prevederii conform căreia, tabelele din anexele celor două legi pot fi actualizate prin hotărâre a Guvernului.
Se prevede, totodată, ca actualizarea tabelelor ce cuprind substanţe aflate sub control naţional să se poată realiza şi la propunerea ministrului administraţiei şi internelor, nu doar la propunerea ministrului sănătăţii, ca în prezent.
Proiectul de lege a fost adoptat de Senat în şedinţa din 2 aprilie 2012, în condiţiile art.115 alin.(5) teza a III-a din Constituţia Românei, republicată.

Potrivit prevederilor art. 75 din Constituţie şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Cameră decizională.
În conformitate cu prevederile art. 63 din Regulamentul Camerei Deputaţilor republicat, cele două comisii au dezbătut separat proiectul de lege. Membrii Comisiei pentru apărare, ordine publică şi siguranţă naţională au examinat proiectul de lege în şedinţa din 24 aprilie 2012.

La lucrări au fost prezenţi, din totalul de 22 de deputaţi, 13 membri ai comisiei.

La dezbateri a fost prezent, în calitate de invitat, domnul inspector principal Popescu Sergiu din cadrul Serviciului antidrog, Direcţia de combatere a crimei organizate din Ministerul Administraţiei şi Internelor.
La şedinţa Comisiei pentru sănătate şi familie din data de 25 septembrie 2012 au fost prezenţi 14 deputaţi din totalul de 17 membri. 

La dezbateri au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii, precum şi domnul comisar şef Dumitru Constantin , director adjunct  şi doamna Rodica Mitoiu, şef serviciu precursori din cadrul Agenţiei Naţionale Antidrog.
În urma dezbaterilor,Comisiile au hotărât, cu unanimitate de voturi, să propună Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 105/2011 pentru modificarea art.1 din Legea nr. 143/2000 privind prevenirea şi combaterea traficului şi consumului ilicit de droguri, precum şi a art. 8 din Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope în forma adoptată de Senat.
În raport de obiectul şi conţinutul său proiectul de lege face parte din categoria legilor ordinare.

   PREŞEDINTE,                                        PREŞEDINTE,
           Rodica Nassar                                      Costică Canacheu
Întocmit,

George Cucu - Consilier

Cristina Bologan – Expert 

